Vak Bottyán-díj 2017 – Hegedüs Amadé – Vak Bottyán János Katolikus Műszaki és Közgazdasági Szakgimnázium, Gimnázium és Kollégium
Megbízható, udvarias, segítőkész viselkedése miatt alig akad olyan tanár a tantestületben, aki – ha meghallja a nevét – ne tudná, kiről van szó. Az iskolai rádió vezetése, újságszerkesztés, oktatástechnológiai segítségnyújtás kapcsán is feladatokat vállalt. Tanulótársával együtt elkészítették az iskola honlapját, ami komoly szakmai feladatokat tartalmazott. Személyisége meghatározó az osztályban, a többiekre egyértelműen pozitív hatással van. Munkájában törekvő és megbízható, lelkesedése a szakmai tárgyak iránt dicséretre méltó. Szívesen vesz részt a közös iskolai programokon, osztálytársai számára példamutató, megszerzett tudásával segíti a többieket, különösen a gyengébb tanulókat.
Számtalan jelentős tanulmányi versenyen ért el kiemelkedő eredményt, különösen informatikából jeleskedett: 2016-ban a Károly Róbert Főiskola Informatika Tanulmányi Versenyen első helyezést szerzett.
Tudásával, magatartásával, motiváltságával. megbízhatóságával kivívta nemcsak osztálytársai, hanem tanárai elismerését is.